ગુજરાતમાંથી ડેપ્યુટેશન પર નવી દિલ્હી જવા માગતા અધિકારીઓને દિલ્હી જવાનું મળતું નથી પરંતુ જેમને જવું નથી તેમને દિલ્હી મોકલી દેવામાં આવે છે. ડેપ્યુટેશનની યાદીમાં જેમનું નામ ન હોય તેવા અધિકારીઓને ડેપ્યુટેશન પર મોકલી દેવામાં આવે છે. ગુજરાતના ઓછામાં ઓછા સાડા ત્રણ ડઝન ઓફિસરો દિલ્હીમાં ગયેલા છે. એટલું જ નહીં બે મહિને એક ઓફિસર ડેપ્યુટેશન પર દિલ્હી જાય છે. આપણા વેટ કમિશનર (હજી જીએસટી કમિશનર બન્યા નથી)- પી.ડી, વાઘેલાએ ડેપ્યુટેશન પર દિલ્હી જવાની માગણી કરી હતી પરંતુ તેમને તેમ કહીને ના પાડી દેવામાં આવી છે કે તમારે લોકસભાની ચૂંટણી સુધી વેટ કમિશનર તરીકે રહેવાનું છે. 2014થી એક જ પોસ્ટ પર ફરજ બજાવે છે છતાં બદલીના પહેલા તબક્કામાં તેમની બદલી પણ કરવામાં આવી નથી. ઉલ્લેખનીય છે કે ગુજરાત પોલ્યુશન કન્ટ્રોલ બોર્ડના સભ્ય સચિવ હાર્દિક શાહને દિલ્હી જવું ન હતું પરંતુ તેમને દિલ્હી મોકલી દેવામાં આવ્યા હતા. પોલ્યુશન સામે નહીં ઝૂકનારા એક ઉત્તમ કોટીના ટેકનિકલ ઓફિસરને ગુજરાત છોડાવી દિલ્હી લઇ જવામાં આવ્યા છે.